Aftrekplek: Zeederberg-sentrum, Vaalwater
JY LEES NOU Aftrekplek: Zeederberg-sentrum, Vaalwater
Aftrekplek: Kardoesie (N7)
As 'n mens van Botswana af terugkeer, is die kans goed dat jy deur die Groblersbrug- of Stockpoort-grenspos die land binnery. En dan lê Vaalwater nog sowat twee uur verder suid – dus 'n goeie plek vir bene rek, tenk volmaak en ietsie eet.
Maar jy hoef nie dorp-in te ry nie: Al hierdie dinge is mooitjies te vinde by die Zeederberg-sentrum op die noordelike rand van Vaalwater. Dis pure Bosveld met 'n paar bokkoppe teen die Total-vulstasie se muur, 'n winkel van die Kamatsogo-projek waar jy tafeldoeke, kussingslope, voorskote en juweliersware kan koop wat deur plaaslike vroue vervaardig is.
Hier is ook 'n Spar, 'n buiteleweklerewinkel, 'n kunsgalery én die Seringa Café. Laasgenoemde het tafels binne en buite onder 'n paar koeltebome en bedien enigiets van klapper-hoenderkerrie met rys tot wildsburgers. Die restaurantjie het ook 'n rakkie vol tweedehandse boeke by die deur waar jy teen 'n klein skenking vir jou leesstof kan kies.